Ilze Stobova

Ilze Stobova (dzimusi ) ir Latvijas pedagoģe un politiķe. 14. Saeimas deputāte no partijas "Latvija pirmajā vietā".

 Dzīvesgājums 
1995. gadā beigusi Latvijas Sarkanā krusta medicīnas māsu skolu. 1999. gadā absolvējusi Sociālā darba un sociālās pedagoģijas augstskolu "Attīstība", kur ieguvusi bakalaura grādu sociālajā pedagoģijā. Pēc tam (2001. un 2021. gadā) ieguvusi maģistra grādu Latvijas Universitātē izglītības vadības un politikas zinātnē.CVK

2001. gadā I. Stobova uzsākusi darbu Banku augstskolā.

 Politiskā darbība 
2001. gada martā I. Stobova kandidējusi Rīgas domes vēlēšanās no Jaunās Kristīgās partijas saraksta, bet 2002. gadā kandidēja 8. Saeimas vēlēšanās no Zaļo un Zemnieku savienības saraksta, taču abās šajās vēlēšanās netika ievēlēta. 2004. gadā nesekmīgi kandidējusi Eiropas Parlamenta vēlēšanās no Zaļo un Zemnieku savienības saraksta.

2004. gada martā viņa iecelta par tā laika Ministru prezidenta Induļa Emša padomnieci koalīcijas koordinācijas jautājumos, bet tā paša gada decembrī — par ministru prezidenta Aigara Kalvīša padomnieci sociālajos jautājumos.Vili Krištopanu Saeimā aizstās viņa palīdze Ilze Stobova

2006. gadā I. Stobova iestājās Tautas partijā un nesekmīgi kandidēja tās sarakstā 9. Saeimas vēlēšanās. Pēc valdības apstiprināšanas viņa kļuva par Veselības ministrijas parlamentāro sekretāri.

2009. gadā kļuva par Rīgas domes priekšsēdētāja Nila Ušakova biroja vadītāju, amatā gan bija vien dažus mēnešus līdz to pameta.

2022. gadā I. Stobova kandidēja 14. Saeimas vēlēšanās no partijas "Latvija Pirmajā vietā", taču netika ievēlēta. Saeimai uzsākot darbu viņa kļuva par deputāta Viļa Krištopana palīdzi. Kandidēja 2024. gada Eiropas Parlamenta vēlēšanās, bet netika ievēlēta. 14. Saeimas deputātes mandātu ieguva 2024. gadā, pēc tam, kad V. Krištopans tika ievēlēts Eiropas Parlamentā.

 Atsauces 

Kategorija:1976. gadā dzimušie
Kategorija:14. Saeimas deputāti
Kategorija:Latvijas Universitātes absolventi